**Н А Р О Д Н О** **Ч И Т А Л И Щ Е „ПЛАМЪК 1984”**

**ж. к. „Люлин”, бл.712, вх.В, ет.1, тел. 028261404, GSM 0885397190**

**ПРОГРАМА ЗА 2022 година**

 **МЕСЕЦ ЯНУАРИ**

 „Пътуване към себе си”: Среща-разговор с читатели на библиотеката, по повод 100 години от рождението на Блага Димитрова, /02.01.1922 г./.

 Концерт на деца от Музикалната школа с творби на В. А. Моцарт, по случай годишнина /27.01.1756 г./ от рождението му, (по традиция се провежда всяка година през месец януари).

 Откриване изложба на детски рисунки на тема – „Снежно вълшебство”.

 **МЕСЕЦ ФЕВРУАРИ**

 Музикална лектория: Музиката на класиците: Хайдн, Моцарт и Бетховен, с лектор от Музикална академия „Панчо Владигеров”.

 „Памет за Васил Левски” : Рецитал на деца – читатели на библиотеката и библиотекаря Десислава Георгиева, посветен на Апостола на свободата, по повод годишнината от смъртта му.

 18.02. – Организирано посещение с ученици от школите, на паметника на Васил Левски – поднасяне на цветя.

 „През води и гори”: Литературна беседа с най-малките читатели на библиотеката и изложба с рисунки на възпитаниците от Школата по изобразително изкуство, по случай 115 години от рождението на писателя Емилиян Станев, /28.02.1907 г./.

 **МЕСЕЦ МАРТ**

 Детско утро с Баба Марта.

 Откриване на тематична изложба на деца от Школата по изобразително изкуство, по повод 3-ти март – Националния празник .

Тържествен концерт на деца от Музикалната школа, по случай 3-ти март.

Детски празник с майките с литературно-музикална програма, по повод 8-ми март. Поднасяне на подаръци, ръчно изработени от децата.

**МЕСЕЦ АПРИЛ**

Откриване на Великденска изложба.

Великденски концерт с участие на Детска музикална школа и Детска вокална група „Пламъче”.

„Най-синьото вълшебство”: Рецитал по стихове на Петя Дубарова с участие на ученици – читатели на библиотеката, по повод 60 години от рождението на поетесата /25.04.1962 г./.

 **МЕСЕЦ МАЙ**

Концерт на Детска вокална група „Пламъче” на открита сцена, /по случай 9 май – Празника на Район „Люлин”/.

Полски културен институт: Изложба на деца от Школата по изобразително изкуство и концерт на деца от Школата по пиано – Вечер на Шопен.

Тържествен концерт с участие на деца от Музикалната школа и художествените състави към читалището, по случай патронния му празник „24-ти май”.

**МЕСЕЦ ЮНИ**

Детски празник по случай Международния ден на детето – 1-ви юни, открита сцена.

Откриване изложба на децата от Школата по изобразително изкуство, по случай края на учебната година.

Продукция по пиано.

Продукция по китара.

Английски театър – с участие на децата от Езиковата школа.

Тържествен годишен акт на съставите и учениците от Детска музикална школа, Детска езикова школа и Школа по изобразително изкуство.

**МЕСЕЦ ЮЛИ**

Организиране на детски пленери за децата, желаещи да рисуват на открито.

Изложба с витражи на деца от Школата по изобразително изкуство, по повод 135 години от рождението на Марк Шагал /7.07.1887 г./.

**МЕСЕЦ СЕПТЕМВРИ**

Тържествен концерт по случай откриване на новата учебна година с участници нашите състави – на откритата сцена на читалището.

17 септември – Ден на София: Весел празник за живущите на откритата читалищна сцена.

 Изложба на художничката ни – Ирина Робева-Терзиева.

**МЕСЕЦ ОКТОМВРИ**

Концерт по случай Международния ден на музиката.

Откриване на изложба: „Опълченците на Шипка” на деца от Школата по изобразително изкуство, по повод 180 години от рождението на руския художник баталист - Василий Верешчагин /14.10.1842 г./.

Музикална лектория на тема: Творчеството на Имре Калман, по случай 140 години от рождението на унгарския композитор /24.10.1882 г./.

**МЕСЕЦ НОЕМВРИ**

Концерт на откритата сцена, по случай Деня на народните будители /1-ви ноември/.

„Чудният свят на Астрид Линдгрен”: Литературна беседа с деца – читатели на библиотеката върху най-популярните романи на шведската писателка, по повод 115 години от нейното рождение, /14.11.1907 г./

Организиране на празник по случай 21-ви ноември – Деня на християнското семейство.

**МЕСЕЦ ДЕКЕМВРИ**

Откриване на Коледна изложба на художници-професионалисти: живопис, иконопис, дърворезба.

Продукция по китара.

Продукция по пиано.

Детски театър – с участие на децата от Английската школа.

Голям коледен празник за децата с „Дядо Коледа”.